উচ্চ শিক্ষাৰ সপোন পুহি ৰখা ছাত্ৰ-ছাত্ৰীসকলৰ বাবে এক সুখবৰ। নামনি অসমৰ বৰপেটা জিলাৰ পাঠশালা নগৰীৰ মাজ মজিয়াত অৱস্থিত ঐতিহাসিক বজালী মহাবিদ্যালয়ক অতি শীঘ্ৰে ভট্টদেৱ বিশ্ববিদ্যালয়লৈ উন্নীত কৰা হ'ব।
ইতিমধ্যে চৰকাৰৰ তৰফৰ পৰা এই সন্দৰ্ভত বিভাগীয় কাম-কাজ আৰম্ভ কৰা বুলি জানিব পৰা গৈছে। নতুনকৈ উন্নীত হ'ব লগীয়া বিশ্ববিদ্যালয়খনৰ অধীনত মুঠ ২৬খন (ইয়াৰে বৰপেটা জিলাৰ ১৭খন আৰু নলবাৰী জিলাৰ ৯খন) মহাবিদ্যালয় অন্তৰ্ভুক্ত হ'ব।
জানিব পৰা মতে ভট্টদেৱ বিশ্ববিদ্যালয়ৰ উপাচাৰ্য পদৰ বাবে চৰকাৰৰ তৰফৰ পৰা বিজ্ঞাপন জাৰি কৰাৰ লগতে বিশ্ববিদ্যালয়খনৰ গৃহ নিৰ্মাণ তথা অন্যান্য কাম-কাজৰ বাবে ২.৬০ কোটি টকা আৱণ্টন দিয়া হৈছে।
ইতিমধ্যে বিশ্ববিদ্যালয়খনৰ গৃহ নিৰ্মাণ তথা অন্যান্য কাম-কাজসমূহ ক্ষীপ্ৰতাৰে কৰি থকা হৈছে আৰু কামসমূহ শীঘ্ৰে সম্পন্ন হ'ব বুলি বিভাগীয় কৰ্তৃপক্ষই আশা প্ৰকাশ কৰিছে।
উল্লেখযোগ্য যে গুৱাহাটীক বাদ দি নামনি অসমত উচ্চ শিক্ষা গ্ৰহণৰ বাবে বিশেষ শিক্ষা প্ৰতিষ্ঠান নথকাৰ হেতুকেই অসম চৰকাৰৰ শিক্ষা বিভাগে পাঠশালাস্থিত বজালী মহাবিদ্যালয়ক বিশ্ববিদ্যালয়লৈ উন্নীতকৰণৰ সিদ্ধান্ত লৈছিল।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
